b"\n_START_ARTICLE_\nCan Calau (Parets del Vall\xc3\xa8s)\n_START_SECTION_\nDescripci\xc3\xb3\n_START_PARAGRAPH_\nMasia orientada a migdia, situada sobre la cara de llevant de la riera Seca, a la qual s'hi accedeix pel cam\xc3\xad de la casa. Edifici de planta rectangular, amb coberta de teula \xc3\xa0rab a dues vessants amb el carener perpendicular a la fa\xc3\xa7ana, la qual est\xc3\xa0 coronada amb un acroteri esglaonat._NEWLINE_L'edificaci\xc3\xb3 es distribueix en planta baixa, pis i sotacoberta. La composici\xc3\xb3 de la fa\xc3\xa7ana principal defineix tres eixos verticals, amb l'entrada d'arc rebaixat, emfasitzat pel balc\xc3\xb3 de la planta pis amb barana de ferro amb br\xc3\xa8ndoles verticals. A la fa\xc3\xa7ana hi ha la inscripci\xc3\xb3 1945._NEWLINE_Les fa\xc3\xa7anes estan en part arrebossades i pintades de color blanc, mentre que l'esglaonat de l'acroteri est\xc3\xa0 per arrebossar._NEWLINE_A l'al\xc3\xa7ada del pis, entre la finestra central i la de la dreta, hi ha un rellotge de sol.\n_START_SECTION_\nHist\xc3\xb2ria\n_START_PARAGRAPH_\nDurant el segle XIX la fam\xc3\xadlia Mompart de Lli\xc3\xa7\xc3\xa0 de Vall compra aquesta finca, de 14 quarteres i construeix la casa. M\xc3\xa9s tard s'aixeca un segon pis i les golfes. La d\xc3\xa8cada de 1920 en Joan Tous Brun\xc3\xa9s compra can Calau. Actualment hi viuen els seus descendents."